FortÃ¦lletid

**Nadveren**

**Fag: Historie** **Fase: Mellemtrin**

**Elevark 1: Stikord til nadveren**

**Opgave 1:** Skriv på linjerne herunder, hvad du kommer til at tænke på, når du læser ordet: **nadver**

**Opgave 2:** Fortæl din makker, hvad du har skrevet og se, om I har tænkt det samme eller forskelligt.

**Opgave 3:** Slå ordet nadver op i en ordbog eller på nettet og skriv betydningen her:

**Elevark 2: Stikord til fortællingen**

**Opgaver: a:** Notér alt, hvad du hører om mad i fortællingen.

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |

**Elevark 3: Arbejde med fortællingen**

**Opgave 1:** Læs teksterne neden for og løs de forskellige opgaver.

Jesus var jøde, men mange af de jødiske præster syntes, han fordrejede den jødiske tro med det, han sagde, når han gik rundt i landet og underviste folk, der ville høre på ham. De var også vrede over, at han overtrådte flere af de jødiske leveregler. Derfor besluttede de at få ham slået ihjel, da han var i Jerusalem for at fejre den jødiske påske. Det skete dagen efter, at han havde spist påskemåltidet (nadveren) sammen med sine disciple.

I Bibelen kan man så læse, at han opstod fra de døde på tredjedagen for sin død - det vi nu om dage kalder påskedag. Derfor blev han på en måde ophavsmand til en helt ny religion - nemlig kristendommen. På grund af de ord, Jesus sagde til sine disciple, under påskemåltidet, har man lige siden fået brød og vin som nadver under gudstjenester i de kristne kirker rundt om i verden.

Flere steder i Bibelen bliver Jesus kaldt for Guds lam. Et lam er lille, svagt og uskyldigt. Alligevel skulle Jesus bære skylden for alt det forkerte, som mennesker gør, og slås ihjel. Jøderne ofrede på Jesus’ tid til deres gud ved at brænde dyrekød på store altre. Og da det ifølge Bibelen var de jødiske præster, der fik slået Jesus ihjel, ser man ofte i den kristne billedkunst et lam, der ligger på et alter, hvor det brænder, men hvor lammet ikke tager skade af ilden, fordi Jesus stod op fra de døde.

**Jødisk påske**

Når jøderne fejrer påske, er det for at mindes, at Gud befriede dem fra 400 års slaveri i Egypten. Det kan man læse om i Anden Mosebog i Bibelen. Efter befrielsen opfandt jøderne et måltid, som skulle symbolisere tiden i fangenskab.

**Opgave 2: a)** Find på nettet et eller flere billeder af et jødisk påskemåltid og sæt det ind i boksen nedenfor.

**b)** Læs teksterne og træk en streg fra de enkelte tekster og hen til det sted på billedet som passer til teksten.

|  |  |
| --- | --- |
| **Billede af jødisk påskemåltid** | **Symbolsk forklaring på jødisk påskemåltid** |
|  | Usyret brød: Symbol på at tiden for udvandringen af Egypten var kort, hvorfor brødet ikke havde tid til at hæve. Derudover et symbol på, at førsteafgrøden skulle helliges ofringen, hvorfor den ikke måtte komme i berøring med surdej. Således skal man spise usyret brød i syv dage, og madredskaber mv. må ikke have været i berøring med dagligdags madvarer.  * **Påskelammet:** Igen en førsteafgrøde, som skal ofres, og hvis mængde pr. person skal være afpasset et enkelt måltid, da man næste dag skal bryde op og rejse videre. Blodets brug henviser til dets besjæling og de særlige jødiske slagteregler (koscher). * **Hårdkogte æg:** Også et forårs- og høstsymbol på offeret i templet i Jerusalem * **Bitre urter:** Symboliserer de bitre tider under slaveriet i Egypten. * **Saltvand:** Symboliserer de mange tårer, der blev grædt under slaveriet i Egypten. * **Revne æbler m. rosiner, dadler, vin og kanel:** Denne blanding som smager sødt og godt, men i sin brune farve ikke ser specielt indbydende ud, skal symbolisere den mørtel israelitterne trampede i under slaveriet for at lave mursten til de store byggearbejder i Egypten. * **Noget grønt:** Symboliserer foråret og håbet om bedre tider. |

**Opgave 3:** Sæt jer i mindre grupper og fortæl hinanden, hvad I har noteret om mad på Elevark 2 og skriv på ark 3 hvad der står om mad, som kan bruges til et påskemåltid.

**Opgave 4:** Undersøg, hvad der typisk spises til påskefrokoster og påskemiddage i Danmark.

**Opgave 5:** Lav et påskemåltid i klassen.